钦定古今图书集成/明伦汇编/氏族典/第521卷 > 薛仁贵
## 钦定古今图书集成/明伦汇编/氏族典/第521卷 > 薛仁贵

按《唐书薛仁贵传》：“仁贵，绛州龙门人。少贫贱，以田为
业，应募至安地，会郎将刘君邛为贼所围，仁贵驰救
之，斩贼将，由是知名。王师攻安市城，仁贵恃骁悍，欲
立奇功，乃著白衣自标显，所向披靡，军乘之，贼遂奔
溃。帝召见，授游击将军、云泉府果毅，迁右领军中郎
将。显庆三年，诏副程名振经略辽东，破高丽于贵端”
城。俄与辛文陵破契丹于黑山，执其王阿卜固，封河
东县男。咸亨元年，吐蕃入寇，命为“逻娑道行军大总
管”，率将军阿史那道真、郭待封击之，王师大败。有诏
原死，除名为庶人。拜瓜州长史，检校代州都督。率兵
击突厥元珍于云州，大破之。永淳二年卒，年七十。